
Allahumma Antal ‘Azizul Jalil, 

Sesungguhnya kami menadah tangan pada pagi ini, semena Majlis Akhir Tahun , 

merafa’kan kesyukuran dan pujian terhadap Mu, di atas kurniaan Mu yang tidak ternilai. 

Allahumma Antal Hasibul Jalil 

Sesungguhnya kami berhimpun pada pagi ini, bagi menzahirkan kesyukuran dan komitmen kami, 
dengan roh dan semangat setiakawan, memerah seluruh tenaga dan pemikiran, bagi mencapai kata 
sepakat dan muafakat, menghitung dan bermuhasabah, membina garis panduan dan halatuju, untuk 
mencapai kejayaan wawasan melalui kecemerlangan kepimpinan pendidikan sebagai asas dan teras 
perjuangan. 

Justeru... berkatilah perhimpunan kami di sini. Jadikanlah segala usaha dan hasil muafakat di sepanjang 
tahun ini sebagai landasan dan ransangan demi perjuangan memartabatkan ilmu pengetahuan, tanah air 
tercinta, usaha dan hasil yang Kau redhai dan restui. Satukanlah hati-hati kami, eratkanlah silatur Rahim 
di kalangan kami. Padukanlah tenaga dan usaha kami untuk menggempur anjakan sikap dan pemikiran 
bagi menghadapi era bestari dan globalisasi. Kurniakanlah apa kiranya kepada kami kekuatan rohani 
dan jasmani, cetusan idea dan gerakan minda, untuk terus menjana kecemerlangan dalam pelajaran. 


Jadikanlah kami Ya Allah, dari kalangan hamba-hamba Mu yang bersyukur dan taat melaksanakan 
perintah Mu. Jauhilah kami Ya Allah, dari melanggari perintah Mu. Kurniakanlah apa kiranya Ya Allah 
kepada kami, rezeki yang halal dan berpanjangan, zuriat dan generasi yang beriman, serta segala 
kebaikan di dunia, pun jua di akhirat. 

